2025eko urtarrilaren 13an eginiko bilkuran, Nafarroako Parlamentuko Mahaiak, Eledunen Batzarrari entzun ondoren, honako erabaki hau hartu zuen, besteak beste:

Unión del Pueblo Navarro talde parlamentarioko Miguel Bujanda Cirauqui jaunak eskatu du, Legebiltzarreko Erregelamenduko 16.4 artikuluan ezarritakoarekin bat, deitzen den lehenbiziko Osoko Bilkuran sar dadila galdera ezohiko bat, zeinaren bidez jakin nahi baita ea zerk eragotzi duen 11-24/PEI-00909 espediente-zenbakiari buruzko informazioa berehala eman dadin Mahaiak egindako errekerimendua betetzea.

Aipatu artikuluarekin eta Erregelamenduko 42.1 seigarrena eta zazpigarrena artikuluarekin bat, ERABAKITZEN DA:

1. Izapidetzeko onartzea Unión del Pueblo Navarro talde parlamentarioko Miguel Bujanda Cirauqui jaunak egindako galdera ezohikoa, zeinaren bidez jakin nahi baita ea zerk eragotzi duen Nafarroako Ubidearen 2. faseari buruzko azterlan ekonomikoari buruzko informazioa eskuratzea (11-24/PEI-00909).

2. Nafarroako Parlamentuko Aldizkari Ofizialean argitara dadin agintzea.

3. Deitzen den lehenbiziko Osoko Bilkuran izapidetu dadin agintzea.

Iruñean, 2025eko urtarrilaren 13an

LEHENDAKARIA

Unai Hualde Iglesias